
26-TA-2109: Rīkojuma (grozījumu) projekts (Vispārīgais)
Grozījumi Ministru kabineta 2024. gada 24. jūlija rīkojumā Nr. 627 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.2.1.i. investīcijas "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija" programmas "Pašvaldību koplietošanas platformas" projekta "Pašvaldību vēlēšanu un referendumu IS funkcionalitātes pilnveide" pases, centralizētās funkcijas vai koplietošanas pakalpojumu attīstības plāna apstiprināšanu"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar skaidrojumu, ka plānotie grozījumi par Atveseļošanas un noturības mehānisma finansējuma apmēru projektā (t.i. ietaupījuma pārdali no projekta Nr. 2.1.2.1.i.0/2/24/I/CFLA/003 "Atvieglojumu pārvaldības pakalpojuma pilnveide un ieviešanas atbalsts") atbilst noteikumu projektā "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" (26-TA-1579) ietvertajiem grozījumiem, kā arī rīkojuma projekts tiek virzīts, ievērojot minētajam noteikumu projektam 26-TA-1579 atbilstošā Ministru kabineta sēdes protokollēmuma projekta 8.3. apakšpunktā doto uzdevumu.

Gadījumā, ja šis rīkojuma projekts tiks virzīts izskatīšanai Ministru kabinetā brīdī, kad vēl nebūs apstiprināts augstāk minētais noteikumu projekts 26-TA-1579, lūdzam papildināt anotācijas 4. sadaļu ar informāciju, ka rīkojuma projekts virzāms izskatīšanai Ministru kabinetā vienlaikus vai pēc noteikumu projekta 26-TA-1579 apstiprināšanas.
Piedāvātā redakcija
-
	Ance Rudzīte (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju, norādot, ka 2.1.2.1.i. investīcijas “Centralizētās platformas un sistēmas” rādītāji jau ir sasniegti un projekta turpmākā īstenošana neietekmēs sasniegto rādītāju izpildi un progresu. Tas sniegtu skaidrāku priekšstatu par grozījumu ietekmi uz investīcijas mērķu sasniegšanu un apliecinātu, ka plānotās izmaiņas nerada riskus jau sasniegto rezultātu saglabāšanai.

Piedāvātā redakcija
-
	Jevgēnijs Burovs (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saskaņā ar anotācijā sniegto informāciju ir identificēta nepieciešamība papildināt Vēlēšanu platformu ar vēlēšanu komisiju administratīvā darba atbalstam nepieciešamo funkcionalitāti, kā arī veikt kiberdrošības testēšanu. Lai nodrošinātu skaidru izpratni par papildu plānoto darbu tvērumu un novērstu iespējamu pārklāšanos ar Vēlēšanu platformā jau ieviestajām funkcionalitātēm, aicinām anotāciju papildināt ar informāciju, precizējot, kādas vēlēšanu komisiju administratīvā darba atbalsta funkcionalitātes paredzēts izstrādāt, kādi uzlabojumi tiks ieviesti un kādu ieguvumu tie nodrošinās lietotājiem un procesu īstenošanai. Šobrīd anotācijā ietvertais apraksts ir pārāk vispārīgs un nesniedz pietiekamu priekšstatu par plānotajām izmaiņām, risināmajām problēmām un sasniedzamajiem rezultātiem.


Piedāvātā redakcija
-
	Jevgēnijs Burovs (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ievērojot, ka ne sākotnējā Ministru kabineta rīkojumā par projekta pases apstiprināšanu, ne līdzšinējo pieņemto grozījumu, ne arī tagad virzīto grozījumu anotācijā nav norādīts detalizēts projekta rezultātu uzturēšanas izmaksu aprēķins, lūdzam anotācijas 3.sadaļas 6.punktā informāciju par uzturēšanas izmaksām papildināt ar skaidrojumu, ka detalizēts aprēķins tām tiks iesniegts, kad saskaņā ar Likumā par budžetu un finanšu vadību noteikto Viedās administrācijas un reģionālās attīstības ministrija (Valsts digitālās attīstības aģentūra) un Iekšlietu ministrija (Pilsonības un migrācijas lietu pārvalde) pieprasīs finansējumu to segšanai.
Papildus vēršam uzmanību, ka Viedās administrācijas un reģionālās attīstības ministrijas izstrādātās Valsts pārvaldes informācijas un komunikācijas tehnoloģiju izdevumu vērtēšanas vadlīnijas ir izmantojamas uzturēšanas izmaksu noteikšanā, bet tās negarantē iespēju pieprasīt maksimāli iespējamo finansējumu, jo valsts budžeta iestādēm saistošs ir jautājums par valsts budžeta finansiālām iespējām.
 
Piedāvātā redakcija
-
	Ilze Kote (FM)



